ΣΥΜΒΑΣΗ ΣΥΝΕΡΓΑΣΙΑΣ ΓΙΑ ΤΗΝ ΕΝΑΛΛΑΚΤΙΚΗ ΔΙΑΧΕΙΡΙΣΗ ΑΠΟΒΛΗΤΩΝ ΚΑΤΑΣΚΕΥΩΝ, ΕΚΣΚΑΦΩΝ ΚΑΙ ΚΑΤΕΔΑΦΙΣΕΩΝ

Στη ………………….. σήμερα την ... /....../202.., μεταξύ των κάτωθι συμβαλλομένων:
[bookmark: _Hlk122530151][bookmark: _Hlk122530067][bookmark: _Hlk122530076][bookmark: _Hlk122530084]Aφ' ενός της Εταιρείας με την επωνυμία «ΣΥΣΤΗΜΑ ΑΝΑΚΥΚΛΩΣΗΣ ΜΑΓΝΗΣΙΑΣ ΜΟΝΟΠΡΟΣΩΠΗ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ» και το διακριτικό τίτλο «Σ.Α.ΜΑ. ΜΟΝ Ι.Κ.Ε.» η οποία εδρεύει στον Βόλο, οδός Κωνσταντά 136Δ, ΤΚ 38221, με ΑΦΜ 801708120 της Δ.Ο.Υ. Βόλου, που αποκαλείται στο παρόν χάριν συντομίας «Σύστημα» και εκπροσωπείται νομίμως από τον Γεώργιο Τσουμπέκο, και 
Aφ' ετέρου τ..................................................................................... ……….., οδός ……………….. με ΑΦΜ ……………., Δ.Ο.Υ …………………… που αποκαλείται στο παρόν χάριν συντομίας «Διαχειριστής ΑΕΚΚ» (σύμφωνα με όσα ορίζονται στο άρθρο 3 παρ. 28 του ν. 4819/2021), συνομολογείται και γίνεται αμοιβαία αποδεκτή η συνεργασία για την εναλλακτική διαχείριση των ΑΕΚΚ, σύμφωνα με τους όρους τις προϋποθέσεις και τους στόχους που περιγράφονται στις διατάξεις της κείμενης ισχύουσας νομοθεσίας και ιδία του ν. 4819/ 2021 με τον οποίο θεσπίσθηκε ενιαίο πλαίσιο για την διαχείριση των αποβλήτων με έμφαση στην πρόληψη, την προετοιμασία για επαναχρησιμοποίηση και την ανακύκλωσή τους, την προστασία του περιβάλλοντος και της ανθρώπινης υγείας, όπως επίσης και της ΚΥΑ 36259/1757/Ε103/2010 μέχρι την έκδοση νεότερης βάσει του άρθρου 72 του ανωτέρω νόμου.   
1. ΠΡΟΟΊΜΙΟ
Στο άρθρο 3 παρ. 28 του ν. 4819/2021 ορίζεται ότι Διαχειριστές ΑΕΚΚ είναι οι ανάδοχοι των δημοσίων ή ιδιωτικών έργων ή ο κύριος του έργου, εφ' όσον δεν έχει αναθέσει το έργο σε ανάδοχο. Οι ανωτέρω Διαχειριστές ΑΕΚΚ ως “υπόχρεοι” κατά το άρθρο 11 παρ. 1γ του ανωτέρω νόμου αναλαμβάνουν τις ευθύνες και τις υποχρεώσεις που ορίζονται αναλυτικά στα άρθρα 8 και 9 του ιδίου ως άνω νόμου και έχουν την υποχρέωση να οργανώνουν ατομικά ή συλλογικά συστήματα ή να συμμετέχουν σε συλλογικά συστήματα εναλλακτικής διαχείρισης των αποβλήτων που παράγονται από την δραστηριότητά τους αυτή. Οι διαχειριστές των ΑΕΚΚ προωθούν κατ’ εφαρμογή του προγράμματος εναλλακτικής διαχείρισης ΑΕΚΚ την πλέον ενδεδειγμένη μέθοδο εναλλακτικής διαχείρισης, με την οργάνωση συστημάτων συλλογής, προσωρινής αποθήκευσης, μεταφοράς, ανάκτησης και αξιοποίησης των υλικών ΕΚΚ, τηρουμένων των διατάξεων της κείμενης νομοθεσίας για τη διαχείριση μη επικινδύνων αποβλήτων, καθώς και συστήματα χωριστής συλλογής (άρθρο 30 παρ. 1 ν. 4819/2021) αλλά και  επαναχρησιμοποίησης των δυνάμενων να αξιοποιηθούν υλικών (αρθρ. 8 παρ. 2.2 ΚΥΑ 36259/1757/Ε103/2010). Οι διαχειριστές εφόσον δεν έχουν οργανώσει εγκεκριμένο σύστημα ατομικής εναλλακτικής διαχείρισης συνεργάζονται υποχρεωτικά με εγκεκριμένα συστήματα συλλογικής εναλλακτικής διαχείρισης (άρθρο 11 ν. 4819/2021 και της ΚΥΑ 36259/1757/Ε103/2010 άρθρο 8 παρ. 3.2.2.β.1).
Το ΣΣΕΔ ΑΕΚΚ Σ.Α.ΜΑ. ΜΟΝ Ι.Κ.Ε., σύμφωνα με την υπ’ αριθμ. πρωτ. 207.6/ 21.12.2023 Απόφασης της 207ης /21.12.2023 Τακτικής Συνεδρίασης του Διοικητικού Συμβουλίου του Ελληνικού Οργανισμού Ανακύκλωσης (Ε.Ο.ΑΝ.), όπως αυτή τροποποιήθηκε με την υπ’ αριθμ. 230.17/ 06.04.2026 Απόφασης της 230ης / 06.04. 2026, εγκρίθηκε ως συλλογικό σύστημα εναλλακτικής διαχείρισης Αποβλήτων Εκσκαφών Κατασκευών και Κατεδαφίσεων (ΑΕΚΚ), το οποίο λειτουργεί στο πλαίσιο του ν. 4819/2021 όπως αυτός αντικατέστησε τον ν. 2939/ 2001,της ΚΥΑ 36259/1757/Ε103/2010 και της λοιπής ισχύουσας νομοθεσίας με γεωγραφική εμβέλεια την Περιφέρεια Μαγνησίας. 
 
2. ΑΝΤΙΚΕΊΜΕΝΟ ΤΗΣ ΣΎΜΒΑΣΗΣ.  
[bookmark: _Hlk99608978]Η παρούσα σύμβαση συνομολογείται μεταξύ του ΣΣΕΔ ΑΕΚΚ Σ.Α.ΜΑ. ΜΟΝ Ι.Κ.Ε. και του ΔΙΑΧΕΙΡΙΣΤΗ ΑΕΚΚ με στόχο την παράδοση προς επεξεργασία των ΑΕΚΚ που παράγονται από την εν γένει δραστηριότητα του Διαχειριστή ως κυρίου του έργου, στις συμβεβλημένες μονάδες επεξεργασίας ή/και την παράδοση προς αξιοποίηση των ΑΕΚΚ, έτσι όπως προβλέπεται στις διατάξεις της ισχύουσας νομοθεσίας και στους όρους έγκρισης και λειτουργίας του ΣΣΕΔ ΑΕΚΚ Σ.Α.ΜΑ. ΜΟΝ Ι.Κ.Ε. και ειδικότερα για το έργο με τίτλο : ............................................ στην οδό……… περιοχή…….…, Τ.Κ. ……., Περιφερειακή ενότητα: ………..
Με την σύμβαση αυτή ο Διαχειριστής ΑΕΚΚ εκπληρώνει την υποχρέωσή του να οργανώσει ατομικά ή συλλογικά συστήματα ή να συμμετέχει σε συλλογικά συστήματα εναλλακτικής διαχείρισης των αποβλήτων που παράγονται από τη δραστηριότητά του και απαλλάσσεται ως “υπόχρεος” από την ευθύνη της εναλλακτικής διαχείρισης των ΑΕΚΚ, κατ’ εφαρμογή του άρθρου 11 του ν. 4819/2021 και της λοιπής νομοθεσίας και σύμφωνα με όσα προβλέπονται και στην ΚΥΑ 36259/1757/2010, με την επιφύλαξη της έκδοσης νεοτέρας κατά τις προβλέψεις του νόμου.
Η σύμβαση αφορά στην εναλλακτική διαχείριση των μη επικίνδυνων αποβλήτων εκσκαφών, κατασκευών και κατεδαφίσεων (ΑΕΚΚ) με κωδικούς ΕΚΑ του κεφαλαίου 17 του Ευρωπαϊκού Καταλόγου Αποβλήτων, τηρουμένων των εξαιρέσεων και εξειδικεύσεων που αναφέρονται στο άρθρο 30 του ν. 4819/2021 (παρ. 2 για τα δημόσια ή ιδιωτικά έργα κατηγορίας Α΄ του ν. 4014/2011 για τα οποία δεν απαιτείται σύμβαση με ΣΣΕΔ εκτός εάν προβλέπεται στην σχετική ΑΕΠΟ και με την επιφύλαξη της παρ. 3 εδαφ. 1 για τα ΑΕΚΚ η διαχείριση των οποίων γίνεται εκτός του εργοταξίου οπότε και απαιτείται σύμβαση συνεργασίας με ΣΣΕΔ, παρ. 3 εδαφ. 2 για τα έργα της υποκατηγορίας Α2 του ν. 4014/2011 για τα οποία υφίσταται υποχρέωση του διαχειριστή για την σύναψη συνεργασίας με εγκεκριμένο ΣΣΕΔ όπως και της παρ. 4 για τα λοιπά έργα που δεν ανήκουν στην κατηγορία Α΄ του ανωτέρω νόμου για τα οποία υφίσταται υποχρέωση σύναψης συμβάσεως με εγκεκριμένα ΣΣΕΔ για το σύνολο των ΑΕΚΚ που παράγονται), συμπεριλαμβανομένων και των αποβλήτων από την κοπή και το πριόνισμα πέτρας με κωδικό ΕΚΑ 01 04 13 και των αποβλήτων σκυροδέματος και λάσπης σκυροδέματος με κωδικό ΕΚΑ 10 13 14 σε προαιρετική και όχι σε υποχρεωτική βάση(τα οποία δεν αποτελούν απόβλητα του κλάδου των κατασκευών).
Ρητά εξαιρούνται από  το πεδίο εφαρμογής της παρούσας σύμβασης: 
· τα AEKK που χαρακτηρίζονται ως επικίνδυνα ή οικιακά απόβλητα,
· υλικά εκσκαφών και κατεδαφίσεων που προέρχονται από βιομηχανικές ή άλλες περιοχές και έχουν ρυπανθεί σε προηγούμενη χρήση από επικίνδυνες ουσίες ή ύλες και χαρακτηρίζονται ως επικίνδυνα,
· τα απόβλητα που προκύπτουν από εργασίες έρευνας, εξαγωγής, επεξεργασίας και εναποθήκευσης των μεταλλευτικών πόρων και των βιομηχανικών ορυκτών, καθώς και από την εκμετάλλευση των λατομείων,
· καθώς και όλα όσα εξαιρεθούν με νόμο στο μέλλον κατά την διάρκεια ισχύος της παρούσας σύμβασης.
Ρητά συμφωνείται ότι η διαχείριση αποβλήτων με κωδικούς 101314 (Αποβλήτων Σκυροδέματος και Λάσπης Σκυροδέματος) και 010413 (Απόβλητα Κοπής και Πριόνισμα Πέτρας) τα οποία προσομοιάζουν αλλά δεν είναι ΑΕΚΚ, γίνεται σε προαιρετική και όχι σε υποχρεωτική βάση μέσω του ΣΣΕΔ. 

3. ΥΠΟΧΡΕΏΣΕΙΣ ΔΙΑΧΕΙΡΙΣΤΗ ΑΕΚΚ
Ο Διαχειριστής ΑΕΚΚ αναλαμβάνει την υποχρέωση:
1) Να μεταφέρει και να παραδίδει στις συνεργαζόμενες με το Σύστημα μονάδες επεξεργασίας μόνο τα μη επικίνδυνα ΑΕΚΚ που παράγονται από την εν γένει δραστηριότητά του ως κύριος του έργου. Εάν ο Διαχειριστής παράλληλα έχει και την ιδιότητα του Συλλέκτη – Μεταφορέα ΑΕΚΚ υποχρεούται να διαθέτει την απαιτούμενη εγγραφή και καταχώριση στο Ηλεκτρονικό Μητρώο Αποβλήτων (ΗΜΑ) κατά το άρθρο 53 του ν. 4819/2021 όπως και το απαιτούμενο ασφαλιστήριο συμβόλαιο της παρ. 3 περ. ε του άρθρου 52 του ανωτέρω νόμου και των άρθρων 85 και 87 του ν. 4685/2020 ήτοι να διαθέτει ασφαλιστήριο συμβόλαιο στο οποίο να αναγράφεται ότι η ασφαλιστική κάλυψη αφορά τρίτους και την επαναφορά του περιβάλλοντος στην πρότερη κατάσταση σε περίπτωση ζημιάς, ύψους κατ’ ελάχιστο εκατό χιλιάδων (100.000) ευρώ ετησίως, (στοιχεία τα οποία υπόκεινται στον έλεγχο του ΣΣΕΔ).
2) Σε περίπτωση δε, που ο ανωτέρω Διαχειριστής δεν έχει παράλληλα και την ιδιότητα του Συλλέκτη – Μεταφορέα ΑΕΚΚ υποχρεούται κατά νόμο να συμβληθεί με κατάλληλα αδειοδοτημένο συλλέκτη – μεταφορέα ΑΕΚΚ ο οποίος πρέπει να πληροί όλες τις ανωτέρω προϋποθέσεις του νόμου για την συλλογή και μεταφορά ΑΕΚΚ όπως περιγράφονται στην ανωτέρω παράγραφο με το στοιχείο 1 (κατά τα άρθρα 30, 52 και 53 του ν. 4819/2021) αλλά και όλες τις λοιπές προϋποθέσεις και απαιτήσεις της κείμενης νομοθεσίας για την συλλογή και μεταφορά ΑΕΚΚ, ενώ υποχρεούται να γνωστοποιήσει άμεσα και με την υπογραφή της παρούσης στο Σύστημα τα πλήρη στοιχεία του συλλέκτη - μεταφορέα πριν από την έναρξη μεταφοράς των ΑΕΚΚ στις συνεργαζόμενες με το σύστημα μονάδες.
3) Τα ΑΕΚΚ που μεταφέρονται στις μονάδες επεξεργασίας πρέπει να μην περιέχουν οικιακά ή άλλου τύπου απόβλητα που δεν εμπίπτουν στις διατάξεις της ΚΥΑ 36259/1757/Ε103-24/08/2010 ή άλλων κείμενων διατάξεων. Σε αντίθετη περίπτωση ο Διαχειριστής ΑΕΚΚ υποχρεούται με δικό του κόστος να τα παραλάβει από τις μονάδες επεξεργασίας.
4) Να διατηρεί και να ενημερώνει τα απαιτούμενα Έντυπα Παρακολούθησης Αποβλήτων που εξασφαλίζουν την πλήρη ιχνηλασιμότητα των διακινούμενων ποσοτήτων ΑΕΚΚ (Παραγωγός – συλλέκτης – μεταφορέας – παραλήπτης). Τα έντυπα παρακολούθησης των αποβλήτων είναι τριπλότυπα έντυπα σύμφωνα με το Παράρτημα της παρούσης, τα οποία τυπώνονται από την κάθε επιχείρηση, αριθμούνται και διατηρούνται για δύο χρόνια στο αρχείο των εμπλεκόμενων επιχειρήσεων. Στο έντυπο παρακολούθησης αναγράφονται τα στοιχεία του παραγωγού ή κατόχου του αποβλήτου (όνομα, Δ/νση, στοιχεία επικοινωνίας), η ποσότητα των ΑΕΚΚ, η περιγραφή του αποβλήτου και ο κωδικός ΕΚΑ, τα στοιχεία του συλλέκτη-μεταφορέα, το μέσο μεταφοράς, η ημερομηνία μεταφοράς, τα στοιχεία της εγκατάστασης παραλαβής, η ημερομηνία παραλαβής και οι εργασίες αξιοποίησης ή διάθεσης (κωδικοί R και D). Να παρέχει στο ΣΣΕΔ κάθε απαιτούμενο στοιχείο που αφορά στην περιβαλλοντική αδειοδότηση του έργου, στην υποβολή ΣΔΑ και στην τεχνική περιγραφή που το συνοδεύει όπως επίσης στοιχεία για την ποιότητα και την ποσότητα των παραγόμενων ΑΕΚΚ σε σχέση και με την αδειοδότηση του έργου και το ΣΔΑ καθώς και την σύναψη συμβάσεων (εάν απαιτείται) με τον ιδιοκτήτη του έργου και με συλλέκτες – μεταφορείς. Σε περίπτωση που ο εκάστοτε υπόχρεος ή ο μεταφορέας, ο οποίος ενεργεί για λογαριασμό του, εκφορτώσει οικιακά ή επικίνδυνα απόβλητα, υποχρεούται με δική του μέριμνα και δαπάνη να τα απομακρύνει από τη Μονάδα επεξεργασίας και να τα διαχειριστεί σύμφωνα με την κείμενη νομοθεσία που διέπει τα απόβλητα αυτά. 
5) Να καταγράφει, να έχει στην κατοχή του και να θέτει στην διαθεσιμότητα του Συστήματος όλα τα απαραίτητα στοιχεία για τα απόβλητα (είδος, ποσότητα, ημ/νία δρομολογίου, αριθμός οχήματος, κωδικός κατά ΕΚΑ) την παραγωγή τους (διεύθυνση προέλευσης, άδεια δόμησης κτλ.), τη μεταφορά τους και την επεξεργασία τους (μονάδα επεξεργασίας, είδος επεξεργασίας κτλ), συνοδευόμενα από τα απαραίτητα παραστατικά (Δελτία Παραλαβής, τιμολόγια, ζυγολόγια, Έντυπα Παρακολούθησης). Τα στοιχεία αυτά τηρούνται στο εσωτερικό μητρώο των επιχειρήσεων και εισάγονται μέσω των Εκθέσεων Αποβλήτων στο Ηλεκτρονικό Μητρώο Αποβλήτων του ΥΠΕΝ (ΗΜΑ) και είναι διαθέσιμα οποτεδήποτε ζητηθούν. Το Σύστημα λαμβάνει όλα τα σχετικά στοιχεία ηλεκτρονικά με ευθύνη του Διαχειριστή και έχει την δυνατότητα να τα αντιπαραβάλει με τα αντίστοιχα στοιχεία της Μονάδας. Ρητά συνομολογείται ότι η καταγραφή των στοιχείων που αφορούν τόσο στην ποσότητα όσο και στην ποιότητα των ΑΕΚΚ, ήτοι η ζύγιση των παραδοτέων αποβλήτων αλλά και ο χαρακτηρισμός των αποβλήτων με τον αντίστοιχο Κωδικό ΕΚΑ, είναι αποκλειστική ευθύνη και αρμοδιότητα της Μονάδας Επεξεργασίας, δεσμεύει δε όλα τα εμπλεκόμενα μέρη (Διαχειριστής – Συλλέκτης Μεταφορέας - Μονάδα Επεξεργασίας – Φορέας ΣΣΕΔ). Η ανωτέρω καταγραφή διενεργείται από τους υπευθύνους της Μονάδας Επεξεργασίας αποκλειστικά και μόνο κατά τον χρόνο παράδοσης - παραλαβής των ΑΕΚΚ παρουσία του Συλλέκτη – Μεταφορέα των αποβλήτων, ο οποίος παραλαμβάνει και παραδίδει άμεσα και με αποκλειστική ευθύνη του τα σχετικά στοιχεία και έντυπα στον Διαχειριστή ΑΕΚΚ. Ο Διαχειριστής ΑΕΚΚ θεωρείται ότι έχει λάβει γνώση των άνω στοιχείων από την παράδοσή τους στον Συλλέκτη – Μεταφορέα των αποβλήτων και φέρει αντίστοιχα και ο ίδιος την ευθύνη όπως και την υποχρέωση να αναζητά και να τηρεί στο αρχείο του τα στοιχεία αυτά, τα οποία θεωρούνται απολύτως ουσιώδη για την ορθή εκτέλεση της παρούσας συμβάσεως. Ο Φορέας ΣΣΕΔ τιμολογεί τον υπόχρεο Διαχειριστή ΑΕΚΚ αποκλειστικά και μόνο σύμφωνα με τα αντίστοιχα στοιχεία που του αποστέλλει η Μονάδα Επεξεργασίας η οποία παρέλαβε τα απόβλητα. Ουδεμία ευθύνη φέρει ο Φορέας ΣΣΕΔ για τα ανωτέρω στοιχεία και για τον εν γένει χαρακτηρισμό των αποβλήτων, ο οποίος είναι δεσμευτική αρμοδιότητα της Μονάδας Επεξεργασίας, τόσο ως προς την παραδοθείσα ποσότητα όσο και ως προς τον χαρακτηρισμό τους (Κωδικός ΕΚΑ). Κάθε αμφισβήτηση περί των ανωτέρω στοιχείων δύναται να επιλυθεί μόνο μεταξύ του Διαχειριστή ΑΕΚΚ και της Μονάδας Επεξεργασίας, με την συνδρομή του Φορέα ΣΣΕΔ εάν τούτο είναι εφικτό, εντός όμως εύλογου χρονικού διαστήματος, ήτοι πριν λάβει χώρα η τιμολόγηση εκ μέρους του Φορέα ΣΣΕΔ προς τον Διαχειριστή η οποία διενεργείται εντός του πρώτου 15ημέρου του επομένου μηνός.

[bookmark: _Hlk44065019]6) Να καλύπτει τις οικονομικές του υποχρεώσεις προς το ΣΣΕΔ ΑΕΚΚ Σ.Α.ΜΑ. ΜΟΝ Ι.Κ.Ε., όπως προκύπτουν από την παρούσα σύμβαση και όπως αυτές προβλέπονται στο συνημμένο ΠΑΡΑΡΤΗΜΑ της παρούσης.

7) Να συμμορφώνεται και να διευκολύνει τις διαδικασίες ελέγχου του Συστήματος τόσο στο έργο όσο και από τη στιγμή εισόδου του οχήματος μεταφοράς ΑΕΚΚ στο χώρο της συνεργαζόμενης με το Σύστημα Μονάδας Επεξεργασίας μέχρι και την έξοδό του από αυτή. 
4. ΥΠΟΧΡΕΏΣΕΙΣ ΣΥΣΤΗΜΑΤΟΣ
Το Σύστημα αναλαμβάνει την υποχρέωση:
Να αναρτά δημόσια και να ενημερώνει το διαχειριστή για όλες τις μονάδες επεξεργασίας και παράδοσης ΑΕΚΚ με τις οποίες συνεργάζεται και να διευκολύνει την παράδοση των ΑΕΚΚ από τον Διαχειριστή στις συνεργαζόμενες μονάδες
[bookmark: _Hlk44399597][bookmark: _Hlk44065031]Να παρέχει στον Διαχειριστή ΑΕΚΚ Βεβαίωση Παραλαβής ΑΕΚΚ, σύμφωνα με τα στοιχεία που χορηγούν οι συνεργαζόμενες Μονάδες επεξεργασίας, όπως  προβλέπεται από το άρθρο 7 παρ. 3 εδ α3 της ΚΥΑ  36259/1757/Ε103/2010, μετά την έκδοση και εξόφληση των προβλεπόμενων από το νόμο παραστατικών (τιμολογίων).  
Να ελέγχει την τήρηση των όρων της σύμβασης ένταξης στο Σύστημα. Τα στοιχεία που ελέγχει το Σύστημα πριν και μετά τη σύναψη της σύμβασης αφορούν την περιβαλλοντική αδειοδότηση του έργου, την υποβολή ΣΔΑ και την τεχνική περιγραφή που τα συνοδεύει, την ποιότητα και την ποσότητα των παραγόμενων ΑΕΚΚ σε σχέση και με την αδειοδότηση του έργου και τα ΣΔΑ καθώς και την σύναψη συμβάσεων με τον ιδιοκτήτη του έργου και τους συλλέκτες - μεταφορείς.
Για τους Διαχειριστές ΑΕΚΚ που εκτελούν με ίδια μέσα ή με φορτηγά δημόσιας χρήσης τις εργασίες συλλογής και μεταφοράς ΑΕΚΚ, η τήρηση των όρων της σύμβασης με το Σύστημα πιστοποιείται με τον έλεγχο της τήρησης από πλευράς Διαχειριστή των όρων του άρθρου 85 του Ν. 4685/20 και των άρθρων 30, 52 και 53 του ν. 4819/2021 (καταχώριση δραστηριότητας στο ΗΜΑ και ασφαλιστήριο συμβόλαιο αστικής ευθύνης με τον πίνακα διαχειριζόμενων αποβλήτων, μοναδικός αριθμός κάδου και αρχείο καταγραφής κλπ.) καθώς και με έκτακτους ελέγχους ως προς τα παραστατικά (Δελτία Αποστολής κλπ.) κατά τη μεταφορά και την παράδοση ΑΕΚΚ στις συνεργαζόμενες μονάδες επεξεργασίας, όπως επίσης και με ελέγχους που αφορούν στην ποιότητα και την ποσότητα των μεταφερόμενων ΑΕΚΚ.
5. ΟΙΚΟΝΟΜΙΚΌ ΠΛΑΊΣΙΟ
[bookmark: _Hlk44399621][bookmark: _Hlk52181195]Η χρηματική εισφορά για την εναλλακτική διαχείριση των ΑΕΚΚ  που βαρύνει τον συμβαλλόμενο Διαχειριστή, είναι το προβλεπόμενο στον εγκεκριμένο από τον ΕΟΑΝ κατάλογο, σύμφωνα και με τους ορισμούς της περ. Β του άρθρου 9 του ν. 4819/2021 όπως αναφέρονται ανωτέρω στο κεφάλαιο των υποχρεώσεων του Διαχειριστή με το στοιχείο 6, για κάθε κατηγορία υλικού για το ΣΣΕΔ ΑΕΚΚ Σ.Α.ΜΑ. ΜΟΝ Ι.Κ.Ε., όπως αυτές προβλέπονται στο συνημμένο ΠΑΡΑΡΤΗΜΑ της παρούσης και αφορά την παράδοση προς επεξεργασία των ΑΕΚΚ που παράγονται από την εν γένει δραστηριότητα του Διαχειριστή ως αναδόχου δημοσίου ή ιδιωτικού έργου, στις συμβεβλημένες μονάδες επεξεργασίας ή/και την παράδοση προς αξιοποίηση των ΑΕΚΚ κατά τις διατάξεις της κείμενης νομοθεσίας. 
H χρηματική εισφορά που καταβάλλει ο Διαχειριστής ΑΕΚΚ στο Σύστημα σύμφωνα με τον συνημμένο Πίνακα του Παραρτήματος της παρούσας προορίζεται αποκλειστικά, όπως και τα άλλα έσοδα του συστήματος, για την κάλυψη του κόστους της εναλλακτικής διαχείρισης και επεξεργασίας των αποβλήτων, του ποσοστού επί της εν λόγω εισφοράς που αποδίδεται στον Εθνικό Οργανισμό Ανακύκλωσης (Ε.Ο.Α.Ν) και την κάλυψη του κόστους πληροφόρησης, συγκέντρωσης στοιχείων και υποβολής εκθέσεων, ενημέρωσης του κοινού, αυτοελέγχων του ΣΣΕΔ και ανεξάρτητων τακτικών ελέγχων όπως και του διοικητικού κόστους του ΣΣΕΔ κατά τα αναφερόμενα στην περ. Β του άρθρου 9 του ν. 4819/2021.  Οι τιμές ανά κατηγορία ΑΕΚΚ του Παρατήματος περιλαμβάνονται στο εγκεκριμένο επιχειρησιακό σχέδιο του Συστήματος και αναπροσαρμόζονται μόνο έπειτα από έγκριση του Ε.Ο.Α.Ν. Ρητά συμφωνείται ότι σε περίπτωση αναπροσαρμογής των τιμών του Παραρτήματος οι νέες τιμές θα ισχύουν μετά την παρέλευση τριάντα (30) ημερολογιακών ημερών από την έγκριση του ΕΟΑΝ και αφού στο μεταξύ έχει προηγηθεί, εντός αυτού του χρονικού διαστήματος, σχετική ενημέρωση του Διαχειριστή με ηλεκτρονικό μήνυμα του Φορέα ΣΣΕΔ στην ανωτέρω δηλωθείσα στην παρούσα ηλεκτρονική του διεύθυνση (email).
Η χρηματική εισφορά για τα ΑΕΚΚ θα προκαταβάλλεται από το Διαχειριστή του συγκεκριμένου έργου σύμφωνα με τον υπολογισμό των τόνων από τον υπεύθυνο μηχανικό του έργου είτε με κατάθεση στο λογαριασμό όψεως GR 5202600180000090201537498 της εταιρείας στην τράπεζα Eurobank είτε με ηλεκτρονική σύναψη της συμβάσεως και με την χρήση ειδικού κωδικού πληρωμής (RF) για το εκάστοτε έργο την οποία θα χορηγεί ηλεκτρονικά το ΣΣΕΔ στον Διαχειριστή κατά την ολοκλήρωση και σύναψη της εκάστοτε συμβάσεως.
Ειδικά για τα δημόσια έργα ρητά συμφωνείται ότι ο διαχειριστής υποχρεούται να δηλώνει και να προϋπολογίζει κατά προσέγγιση τις ποσότητες και το είδος των παραγόμενων ΑΕΚΚ όπως και τον αριθμό των μηνιαίων δρομολογίων προς την μονάδα για κάθε επόμενο μήνα μέχρι την ολοκλήρωση του έργου. Παραμένει στην διακριτική ευχέρεια του Συστήματος, εάν απαιτείται λόγω ιδιαιτερότητας της φύσης και του μεγέθους του έργου, να ζητήσει προκαταβολή σε εύλογο ποσοστό επί της εισφοράς προς το ΣΣΕΔ όπως προκύπτει με βάση τον ανωτέρω προϋπολογισμό που υποχρεούται να δηλώνει ο Διαχειριστής.
Το Σύστημα εκδίδει εντός του πρώτου δεκαπενθημέρου του επόμενου μήνα το κατά νόμο παραστατικό (τιμολόγιο) σύμφωνα με τα Δελτία Ποσοτικής Παραλαβής και Ζυγολόγια που εκδίδει η μονάδα επεξεργασίας για τον αντίστοιχο μήνα. 

6. ΔΙΆΡΚΕΙΑ ΣΎΜΒΑΣΗΣ 
Η παρούσα σύμβαση έχει ισχύ και διατηρείται ενεργή έως την ολοκλήρωση του έργου από τον διαχειριστή. Η σύμβαση λύεται αυτομάτως και αυτοδικαίως εάν ένα από τα συμβαλλόμενα μέρη απωλέσει με υπαιτιότητά του τις προβλεπόμενες από το νόμο εγκρίσεις ή τεθεί σε αναγκαστική διαχείριση ή εκκαθάριση ή κηρυχθεί σε πτώχευση. Ουδείς εκ των συμβαλλομένων στο παρόν έχει ευθύνη αποζημιώσεως του άλλου σε περίπτωση που η σύμβαση λυθεί για τους ανωτέρω λόγους.
Σε περίπτωση που οποιοδήποτε εκ των συμβαλλομένων μερών διαπιστώσει παράβαση ουσιώδους όρου της παρούσας συμβάσεως από το έτερο μέρος ειδοποιεί εγγράφως το παραβαίνον μέρος τάσσοντας προθεσμία δέκα (10) εργασίμων ημερών για την επανόρθωση της αντισυμβατικής του συμπεριφοράς. Εάν το παραβαίνον μέρος δεν συμμορφωθεί εντός της ανωτέρω προθεσμίας η παρούσα σύμβαση λύεται αυτοδικαίως και αζημίως για το μη παραβαίνον μέρος από την ημέρα παρέλευσης  της ταχθείσης απράκτου προθεσμίας. 
Τέλος, σε περίπτωση λύσεως της παρούσας σύμβασης για οποιονδήποτε εκ των ανωτέρω λόγων αυτή θα παραμένει ισχυρή μόνο με σκοπό την πλήρη εκκαθάριση των εκατέρωθεν νομίμων απαιτήσεων οι οποίες γεννήθηκαν μέχρι την χρονική στιγμή επέλευσης της λύσεως (χρόνος ολοκλήρωσης του έργου, απώλεια αδειών και λοιπών εγκρίσεων των συμβαλλομένων, θέση σε πτώχευση, εκκαθάριση κλπ., καταγγελία της σύμβασης).     
7. ΕΜΠΙΣΤΕΥΤΙΚΌΤΗΤΑ – ΑΝΤΑΛΛΑΓΉ ΠΛΗΡΟΦΟΡΙΏΝ
[bookmark: _Hlk44399668]Κάθε μέρος εγγυάται την εμπιστευτικότητα των πληροφοριών, των εγγράφων και των στοιχείων των οποίων θα λαμβάνει γνώση από το άλλο μέρος στα πλαίσια της παρούσας συνεργασίας (στο εξής «τα Εμπιστευτικό Υλικό») και υποχρεούται τόσο το ίδιο, όσο και οι υπάλληλοί, συνεργάτες και σύμβουλοί του να μην τα γνωστοποιούν σε τρίτους, χωρίς την έγγραφη συναίνεση του έτερου συμβαλλόμενου μέρους. Από την παρούσα υποχρέωση εμπιστευτικότητας εξαιρούνται τα στοιχεία που (α) είναι δημόσια γνωστά (β) που είναι ήδη γνωστά στο αντισυμβαλλόμενο μέρος με νόμιμο τρόπο πριν την υπογραφή της παρούσας, και (γ) στοιχεία που κάποιο εκ των συμβαλλομένων μερών υποχρεούται ή δύναται νομίμως να γνωστοποιήσει κατ’ εφαρμογή νόμου ή δικαστικής απόφασης, συμπεριλαμβανομένων των υποχρεώσεων γνωστοποίησης ή τήρησης αρχείου έναντι των αρμοδίων αρχών, ή όσων περιοριστικά η κείμενη νομοθεσία ορίζει για τα συστήματα εναλλακτικής διαχείρισης ΑΕΚΚ και φορέων τους. Η ρήτρα εμπιστευτικότητας θα διατηρηθεί σε ισχύ για χρονικό διάστημα διετίας από τη λύση καθ’ οιονδήποτε τρόπο της παρούσας σύμβασης. Αμφότερα τα μέρη δικαιούνται να προβαίνουν σε γνωστοποίηση έναντι τρίτων (αρμοδίων αρχών, συνεργαζόμενων φορέων, λοιπών τρίτων και ιδιωτών) της ύπαρξης -μόνο- της συνεργασίας τους και των χώρων των εγκαταστάσεων τους.
8.  ΠΛΑΊΣΙΟ ΣΥΝΕΡΓΑΣΊΑΣ.
Το παρόν συμφωνητικό αποτελεί το σύνολο της συμφωνίας μεταξύ των συμβαλλομένων και υπερισχύει οποιασδήποτε άλλης προγενέστερης συμφωνίας προφορικής ή γραπτής. Όλοι οι όροι του παρόντος συμφωνητικού είναι ουσιώδεις. Κάθε τροποποίηση της του παρόντος συντελείται και αποδεικνύεται μόνο εγγράφως, απαγορευμένου κάθε άλλου αποδεικτικού μέσου.
Σε περίπτωση που μέρος των συμφωνηθέντων διατάξεων και όρων του παρόντος θεωρηθούν άκυρα,  εξακολουθούν να ισχύουν οι υπόλοιποι όροι της σύμβασης. Το παρόν συμφωνητικό διέπεται από το Ελληνικό και Ευρωπαϊκό δίκαιο, κάθε δε αμφισβήτηση που δημιουργείται από την εφαρμογή του θα λύνεται στα ελληνικά δικαστήρια και συγκεκριμένα αρμόδια ορίζονται τα Δικαστήρια. 
Σε πίστωση των παραπάνω συντάχθηκε το παρόν σε δύο αντίτυπα και αφού διαβάστηκε και βεβαιώθηκε το περιεχόμενό του, υπογράφεται από τους συμβαλλόμενους όπως ακολουθεί.         
	Για το Σύστημα
	Για το Διαχειριστή ΑΕΚΚ








ΠΑΡΑΡΤΗΜΑ Ι – ΑΔΕΙΕΣ/ΕΓΚΡΙΣΕΙΣ/ ΔΙΚΑΙΟΛΟΓΗΤΙΚΑ




ΠΑΡΑΤΗΜΑ ΙΙ 
Χρηματικές Εισφορές για τη Διαχείριση ΑΕΚΚ σύμφωνα με την Απόφαση ΔΙΟΙΚΗΤΙΚΟΥ ΣΥΜΒΟΥΛΙΟΥ ΕΟΑΝ 230.17/06.04.2026 με Αριθμ. Πρωτ. 1547_2026/09-04-2026 (ΑΔΑ: ΨΤΙ446Ψ8ΟΖ-6ΦΦ)

	Α/Α
	Επιμέρους κατηγοριοποίηση
	Αντιστοίχιση με εξαψήφιο κωδικό ΕΚΑ
	Περαιτέρω ανάλυση με κωδικούς ΕΚΑ
	Περιγραφή  υποκατηγορίας
	Χρηματική εισφορά (€/t)

	1
	Απόβλητα Εκσκαφών

	1.Α
	Απόβλητα εκσκαφών αποκλειστικά γαιώδη
	17 05 04
	-
	Χώμα (καθαρό)
	1,20

	1.Β
	Απόβλητα εκσκαφών μίγμα γαιωδών – βραχωδών
	
	
	Χώμα & ογκόλιθοι 
	1,80 (*)

	1.Γ
	Απόβλητα εκσκαφών κυρίως βραχώδη 
	
	
	Κυρίως ογκόλιθοι
	4,50

	1.Δ
	Απόβλητα εκσκαφών αυξημένης υγρασίας (π.χ. από υδραυλικά έργα)
	
	
	Απόβλητα εκσκαφών με αυξημένο ποσοστό υγρασίας (λάσπες)
	5,20

	2
	Απόβλητα Βυθοκορήσεων

	2.Α
	Απόβλητα βυθοκορήσεων καθαρά
	17 05 06
	-
	
	1,90

	2.Β
	Απόβλητα βυθοκορήσεων με ξένες προσμίξεις
	
	
	
	3,10

	3
	Έρμα Σιδηροδρόμων

	3.Α
	Έρμα σιδηροδρόμων
	17 05 08
	-
	
	1,80

	4.
	Απόβλητα καθαίρεσης τεχνικών έργων

	4.Α
	Απόβλητα απόξεσης ασφάλτου (Φρεζαρισμένα)
	17 03 02
	
	Μείγματα ορυκτής ασφάλτου εκτός από εκείνων που περιλαμβάνονται στο 17 03 01
	1,50

	4.Β
	Απόβλητα καθαιρούμενης ασφάλτου (Μη φρεζαρισμένα)
	17 03 02
	
	Μείγματα ορυκτής ασφάλτου εκτός από εκείνων που περιλαμβάνονται στο 17 03 01
	2,50

	4.Γ
	Μεικτά απόβλητα καθαίρεσης
	17 09 04
	17 01 01, 17, 03 02, 17 04 05, 17 05 04
	Ελαφρώς οπλισμένο σκυρόδεμα (πλέγμα), άσφαλτος, χώματα, πέτρες, αμμοχάλικα
	4,50

	5
	Σύμμεικτα απόβλητα κατασκευών, κατεδαφίσεων, καθαιρέσεων και ανακαινίσεων

	5.Α
	Μείγμα σκυροδέματος, τούβλων, πλακιδίων & κεραμικών
	17 01 07
	
	Βαριά οπλισμένο σκυρόδεμα, σκυρόδεμα ειδικού σχήματος και υψηλής μηχανικής αντοχής, τούβλα, πλακίδια και κεραμικά. 
	7,80

	5.Β
	Μείγμα σκυροδέματος, τούβλων, πλακιδίων & κεραμικών (με μικρές προσμίξεις άλλων δομικών υλικών)
	17 09 04
	17 01 07, 17 02 01, 17 02 02, 17 02 03, 17 05 04, 17 04 07, 
17 04 11, 17 06 04, 17 08 02
	Μείγμα από σκυρόδεμα, τούβλα, κεραμικά, με μικρές προσμίξεις άλλων δομικών υλικών, όπως γυαλί, πλαστικό, ξύλο, χώμα, μονωτικά, γύψος, μέταλλα, καλώδια
	7,80

	5.Γ
	Σύμμεικτα απόβλητα δομικών υλικών
	17 09 04
	17 01 07, 17 02 01, 17 02 02, 17 02 03, 17 05 04, 17 04 07, 17 04 11,17 06 04,   17 08 02
	Μείγμα από σκυρόδεμα, τούβλα, κεραμικά και άλλα δομικά υλικά, όπως γυαλί, πλαστικό, ξύλο, χώμα, μονωτικά, γύψος, μέταλλα, καλώδια
	10,80

	5.Δ
	Σύμμεικτα απόβλητα δομικών υλικών με ξένες προσμίξεις
	17 09 04
	17 01 07, 17 02 01, 17 02 02, 17 02 03, 17 05 04, 17 04 07, 17 04 11,17 06 04,   17 08 02
	Μείγμα δομικών υλικών με ξένες προσμίξεις, όπως συσκευασίες, πλαστικά, ογκώδη, καμένα απόβλητα ξύλου, κ.ο.κ.
	21,30

	6.
	Χωριστά συλλεχθέντα αδρανή

	6.Α
	Άοπλο σκυρόδεμα
	17 01 01
	-
	Σκυρόδεμα
	2,50

	6.Β
	Οπλισμένο σκυρόδεμα
	17 01 01
	-
	Σκυρόδεμα με ενσωματωμένο χάλυβα
	3,10

	6.Γ
	Τούβλα
	17 01 02
	-
	Τούβλα, 
	4,00

	6.Δ
	Πλακίδια & κεραμικά
	17 01 03
	-
	Πλακάκια, κεραμικά
	4,00

	7.
	Λοιπά χωριστά συλλεχθέντα ΑΕΚΚ

	7.Α
	Απόβλητα με βάση τη γύψο
	17 08 02
	-
	Υλικά δομικών κατασκευών με βάση το γύψο εκτός εκείνων που αναφέρονται στο 17 08 01
	5,00

	7.Β
	Μονωτικά
	17 06 04
	-
	Μονωτικά υλικά εκτός εκείνων που αναφέρονται στα 17 06 01 και 17 06 03
	5,20

	7.Γ
	Ξυλεία 
	17 02 01
	-
	Απόβλητα οικοδομικής ξυλείας καθαρά, χωρίς προσμίξεις
	10,60

	7.Δ
	Γυαλί
	17 02 02
	-
	Γυαλί
	0,80

	7.Ε
	Πλαστικό
	17 02 03
	-
	Πλαστικά
	0,80

	7.ΣΤ
	Καλώδια
	17 04 11
	-
	Καλώδια εκτός από εκείνα που περι-λαμβάνονται στο σημείο 17 04 10
	0,80

	7.Ζ
	Μέταλλα
	17 04 01
	-
	Χαλκός, μπρούτζος, ορείχαλκος
	0,80

	
	
	17 04 02
	-
	Αλουμίνιο
	0,80

	
	
	17 04 03
	-
	Μόλυβδος
	0,80

	
	
	17 04 04
	-
	Ψευδάργυρος
	0,80

	
	
	17 04 05
	-
	Σίδηρος και χάλυβας
	0,80

	
	
	17 04 06
	-
	Κασσίτερος
	0,80

	
	
	17 04 07
	-
	Ανάμεικτα μέταλλα
	0,80

	8
	Απόβλητα προσομοιάζοντα στα ΑΕΚΚ

	8.Α
	 Περίσσεια σκυροδέματος
	10 13 14
	-
	Απόβλητα σκυροδέματος 
	2,60

	8.Β
	 Απόβλητα από κοπή & πριόνισμα πέτρας
	01 04 13
	-
	Μάρμαρα
	4,60


(*) Μετά από σύμφωνη γνώμη της Μονάδας επεξεργασίας, η χρηματική εισφορά μπορεί να διαμορφωθεί σε 1,25€.

ΠΑΡΑΤΗΜΑ ΙΙΙ – ΕΝΤΥΠΟ ΠΑΡΑΚΟΛΟΥΘΗΣΗΣ


Το τριπλότυπο έντυπο συμπληρώνεται από τον παραγωγό του αποβλήτου που ξεκινά η φόρτωση ή από τον κάτοχο του αποβλήτου που ξεκινά πάλι φόρτωση.
Το στέλεχος Α΄ επιστρέφει μετά την παραλαβή στον παραγωγό ή τον κάτοχο του αποβλήτου. Το στέλεχος Β΄ στο αρχείο του Συλλέκτη - Μεταφορέα
[bookmark: _Hlk44315790]Το στέλεχος Γ΄ παραμένει στην εγκατάσταση παραλαβής.

